ગાંધીનગર સેક્ટર-૨૧ના પોલીસ ઇન્સ્પેક્ટર વી.એન. યાદવે જણાવ્યું છે કે પ્રવીણ ભરવાડની પૂછપરછ બાદ મહિલાના ઘરમાંથી મળી આવેલી દારૂની બે પોટલીઓ ધારાસભ્ય સાથે આવેલા યુવકે મૂકી હોવાનું સામે આવ્યું હતું, જેમાં હાર્દિક પટેલ, જિજ્ઞેશ મેવાણી, અલ્પેશ ઠાકોર, મૂકેશ ભરવાડ, ચેતન ઠાકોર અને પ્રવીણ ભરવાડ વિરુદ્ધમાં ગુનો દાખલ કર્યો છે. મળતી માહિતી મુજબ તમામ લોકો આજે સાંજે પોલીસ સ્ટેશનમાં હાજર થશે.